Document ID: 32014R0887

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 887/2014 ΤΗΣ ΕΠΙΤΡΟΠΉΣ της 14ης Αυγούστου 2014 σχετικά με το τεχνικό μορφότυπο διαβίβασης των ευρωπαϊκών στατιστικών για τους αμπελώνες, σύμφωνα με τον κανονισμό (ΕΕ) αριθ. 1337/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1337/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις ευρωπαϊκές στατιστικές για τις μόνιμες καλλιέργειες (1), και ιδίως το άρθρο 8 παράγραφος 2, Εκτιμώντας τα ακόλουθα: (1) Ο κανονισμός (ΕΕ) αριθ. 1337/2011 ορίζει το πλαίσιο για την παραγωγή συγκρίσιμων ευρωπαϊκών στατιστικών για τις μόνιμες καλλιέργειες. (2) Θα πρέπει να καθοριστούν η διάρθρωση των δεδομένων για τη διαβίβαση στατιστικών σχετικά με τους αμπελώνες και το πρότυπο ανταλλαγής. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής γεωργικών στατιστικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα κράτη μέλη διαβιβάζουν τα στατιστικά στοιχεία για τους αμπελώνες που αναφέρονται στο παράρτημα II του κανονισμού (ΕΕ) αριθ. 1337/2011, στο πλαίσιο της διάρθρωσης που προβλέπεται στους ορισμούς διάρθρωσης στοιχείων SDMX. Διαβιβάζουν τα στοιχεία αυτά στην Ευρωπαϊκή Επιτροπή (Eurostat) μέσω των υπηρεσιών μιας στάσης ή τα καθιστούν διαθέσιμα κατά τρόπο ώστε η Ευρωπαϊκή Επιτροπή (Eurostat) να μπορεί να τα ανακτά μέσω των υπηρεσιών μιας στάσης. Άρθρο 2 Η διάρθρωση των στοιχείων για τη διαβίβαση στην Ευρωπαϊκή Επιτροπή (Eurostat) των στατιστικών στοιχείων για τους αμπελώνες καθορίζεται στο παράρτημα. Άρθρο 3 Διαβιβάζονται στοιχεία για όλες τις επιμέρους υποχρεωτικές μεταβλητές και όλα τα συγκεντρωτικά στοιχεία. Άρθρο 4 Τα στοιχεία παρέχονται σε εκτάρια και αριθμούς εκμεταλλεύσεων. Άρθρο 5 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Αυγούστου 2014.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 4630
4361
3605
4256

EuroVoc IDs (Expanded): 4630
4361
3605
4256

Dataset Source: meu

Split: test